CELEX: 62015CN0638
Language: sl
Date: 2015-11-30 00:00:00
Title: Zadeva C-638/15: Predlog za sprejetje predhodne odločbe, ki ga je vložilo Nejvyšší správní soud (Češka republika) 30. novembra 2015 – Eko-Tabak s.r.o. v Generální ředitelství cel

14.3.2016   
            
            
               SL
            
            
               Uradni list Evropske unije
            
            
               C 98/18
            
         Predlog za sprejetje predhodne odločbe, ki ga je vložilo Nejvyšší správní soud (Češka republika) 30. novembra 2015 – Eko-Tabak s.r.o. v Generální ředitelství cel
   (Zadeva C-638/15)
   (2016/C 098/23)
   Jezik postopka: češčina
   
      Predložitveno sodišče
   
   Nejvyšší správní soud
   
      Stranki v postopku v glavni stvari
   
   
      Tožeča stranka: Eko-Tabak s.r.o.
   
      Tožena stranka: Generální ředitelství cel
   
      Vprašanji za predhodno odločanje
   
   
               1.
            
            
               Ali je mogoče posušene, stisnjene, nepravilne, deloma razpecljane tobačne liste in/ali njihove dele, ki so bili predmet postopka primarnega sušenja in nadzorovanega vlaženja in v katerih je bila odkrita prisotnost glicerina, in jih je po osnovni obdelavi (z drobljenjem ali ročnim rezanjem) mogoče kaditi, šteti za tobačne izdelke v smislu člena 2(1)(c)(ii) oziroma glede na okoliščine primera člena 5(1)(a) Direktive Sveta 2011/64/EU (1) o strukturi in stopnjah trošarine, ki velja za tobačne izdelke (kodificirano besedilo)?
            
         
               2.
            
            
               Če je odgovor na prvo vprašanje nikalen: ali člen 5 v povezavi s členom 2 Direktive Sveta 2011/64/EU o strukturi in stopnjah trošarine, ki velja za tobačne izdelke (kodificirano besedilo) nasprotuje nacionalni zakonodaji države članice, v skladu s katero je trošarina za tobačne izdelke naložena tudi na tobak, ki ne spada pod člena 2 in 5 Direktive Sveta 2011/64/EU o strukturi in stopnjah trošarine, ki velja za tobačne izdelke (kodificirano besedilo) in ga je, čeprav ni namenjen kajenju, mogoče kaditi (je primeren za kajenje) in je predelan za prodajo končnemu potrošniku?
            
         
      (1)  UL L 176, str. 24.